Karol Mikula

Prof. RNDr. Karol Mikula DrSc. (* 10. február 1963, Bratislava) je slovenský matematik a univerzitný profesor, ktorý pôsobí na Katedre matematiky a deskriptívnej geometrie Stavebnej fakulty Slovenskej technickej univerzity v Bratislave, kde sa venuje výučbe aplikovanej matematiky. Založil študijný program matematicko-počítačové modelovanie.

Vzdelanie 
Vysokoškolské štúdium skončil v odbore Teoretická kybernetika, matematická informatika a teória systémov a doktorandské štúdium v odbore Približné a numerické metódy na Matematicko-fyzikálnej fakulte Univerzity Komenského v Bratislave. Titul DrSc. získal v roku 2005, a habilitoval (2000) a inauguroval (2008) sa v odbore Aplikovaná matematika.

Vedecká činnosť 
Vo svojej výskumnej práci sa venuje predovšetkým vývoju numerických metód v spracovaní obrazu , výpočtovej dynamike tekutín , level-set metódam  a Lagrangeovským metódam  pre pohyb kriviek a plôch, modelovaniu tiažového poľa Zeme  a ďalším aplikáciám. V rokoch 2005 až 2010 so svojou výskumnou skupinou úspešne riešil európske projekty Embryomics a BioEmergences, ktoré sa zaoberali počítačovou rekonštrukciou raných štádií vývoja embrya jednoduchých stavovcov.  V roku 2011 získal ocenenie Vedec roka STU  a tiež cenu Vedec roka SR za výsledky v programoch Európskej únie. Na túto prácu nadväzujú ďalšie dva európske projekty, ImageInLife  a INFLANET , kde spolupracuje s európskymi pracoviskami z oblasti biológie. Jeho skupina tiež prispela k zavedeniu novej svetovej konštanty W0, ktorá vyjadruje potenciál tiažového poľa Zeme na strednej hladine morí.  Táto konštanta bola prijatá Medzinárodnou geodetickou asociáciou v roku 2016.  Jeho odborné publikácie dosahujú Hirschov index 32, čím sa zaraďuje medzi širšiu špičku slovenskej vedy.

Najvýznamnejšie publikácie 
 M.Beneš, V.Chalupecký, K.Mikula: Geometrical image segmentation by the Allen–Cahn equation. Applied Numerical Mathematics 51 (2-3), 2004, 187205  (197 citácií v Google Scholar, 5/4/2023).
 J.Kačur, K.Mikula: Solution of nonlinear diffusion appearing in image smoothing and edge detection. Applied Numerical Mathematics 17 (1), 1995, 47-59  (viac ako 110 citácií v Google Scholar, 5/4/2023).
 K.Mikula, D.Ševčovič: Evolution of plane curves driven by a nonlinear function of curvature and anisotropy. SIAM Journal on Applied Mathematics 61 (5), 2001, 14731501  (viac ako 120 citácií v Google Scholar, 5/4/2023).
 C.Zanella, M.Campana, B.Rizzi, C.Melani, G.Sanguinetti, P.Bourgine, K.Mikula, N.Peyriéras, A.Sartir: Cells segmentation from 3-D confocal images of early zebrafish embryogenesis. IEEE Transations on Image Processing 19 (3), 2010, 770781  (viac ako 110 citácií v Google Scholar, 5/4/2023).
 K.Mikula, N.Ramarosy, Semi-implicit finite volume scheme for solving nonlinear diffusion equations in image processing, Numerische Mathematik 89, No.3, 2001, 561590 (viac ako 80 citácií v Google Scholar, 5/4/2023).
 P.Frolkovič, K.Mikula, High-resolution flux-based level set method, SIAM Journal on Scientific Computing, Vol. 29, No. 2, 2007, 579597 (viac ako 50 citácií v Google Scholar, 5/4/2023).
 Z.Fašková, R.Čunderlík, K.Mikula, Finite element method for solving geodetic boundary value problems, Journal of Geodesy, Vol. 84, Issue 2, 2010, 135144 (viac ako 35 citácií v Google Scholar, 5/4/2023).
 L. Sanchez, R. Cunderlik, N. Dayoub, K. Mikula, Z. Minarechova, Z. Sima, V. Vatrt, M. Vojtiskova, A conventional value for the geoid reference potential W0, Journal of Geodesy, Volume 90, Issue 9 (2016) pp. 815–835 (viac ako 70 citácií v Google Scholar, 5/4/2023).
 K.Mikula, M.Ohlberger, J.Urban, Inflow-Implicit/Outflow-Explicit finite volume methods for solving advection equations, Applied Numerical Mathematics, Vol. 85, 2014, 16-37 (viac ako 25 citácií v Google Scholar, 5/4/2023).
 K.Mikula, M.Remešíková, P.Sarkoci, D.Ševčovič, Manifold evolution with tangential redistribution of points, SIAM J. Scientific Computing, Vol. 36, No.4, 2014, A1384-A1414 (viac ako 20 citácií v Google Scholar, 5/4/2023).
 K.Mikula, M.Kollar, A.A.Ozvat, M.Ambroz, L.Cahojova, I.Jarolimek, J.Sibik, M.Sibikova, Natural Numerical Networks for Natura 2000 habitats classification by satellite images, Applied Mathematical Modelling, Vol. 116, April 2023, 209-235

Referencie

Externé odkazy 
 Karol Mikula na webe Katedry matematiky a deskriptívnej geometrie Stavebnej fakulty STU

Osobnosti z Bratislavy
Slovenskí matematici
Slovenskí vysokoškolskí pedagógovia
Slovenskí univerzitní profesori
Vyučujúci na Stavebnej fakulte Slovenskej technickej univerzity v Bratislave
Absolventi Fakulty matematiky, fyziky a informatiky Univerzity Komenského v Bratislave